ming030890/wiki-yue-high-quality huggingface dataset:
壽司

壽司（粵拼：sau6 si1，日文平假名：すし，又寫作「鮨」或「鮓」）係傳統日本食品。主要材料係用醋調味過嘅冷飯，再加上魚肉、海鮮、蔬菜或者雞蛋做配料。既可以當作小食、亦可以當作正餐，花色種類繁多。配料可以係生嘅、熟嘅、或者醃過嘅都得。視乎食材用料，唔同壽司嘅價格檔次差距可以好大下。
喺日本以外都好興食壽司，世界各地嘅迴轉壽司店多不勝數。不過外國人有時會將「壽司」同「刺身」（即係魚生）撈埋一齊嚟講。

種類
壽司必須要嘅材料係白飯。正宗日式壽司用嘅係肥小而帶啲啲甜味嘅日本珍珠米。飯煮熟咗，再加返少少壽司醋、糖、食鹽呀咁愛嚟調味，等涼咗之後至用嚟整壽司。
裏卷
卷壽司：喺小竹簾上面鋪一層紫菜，再鋪一層米飯，中間擺啲餸，捲起做成一條長卷，然後切成細細段。
太卷：係直徑比較長嘅一種卷壽司，通常有幾種配料。太喺日文係解「粗」或者「肥」。
細卷：係比較幼細嘅卷壽司，通常只含一種配料。細喺日文（同埋中文書面語）解做「幼」。
手卷：將壽司捲成圓錐體、即係雪糕筒咁形狀，比較難用筷子挾，所以通常用手吃。
裏卷：掉返轉用紫菜包住入面啲餸，先至包飯；最外面審糝一層芝麻、魚籽或者蟹籽等。
軍艦卷：啲飯用紫菜包成橢圓形狀，餸擺喺面。
各式壽司
押壽司：又稱做木條壽司或一夜壽司，主要流行於日本關西。係用長型嘅木盒仔（押箱）輔助整嘅壽司。師傅會先將配料鋪喺押箱嘅最底層、再擺飯，然後用力將個盒個蓋壓落去。整出嚟嘅壽司會變成四方形，最後切到一口塊咁上碟。
握壽司：師傅會用手將飯握到一口食到咁大塊，搽一層山葵（wasabi，日本芥末），最後鋪餸。視乎餸嘅種類，有時會用一塊紫菜將餸同飯綁埋一齊。喺日本，如果冇講明，講「壽司」多數係指握壽司。
稻荷壽司：用餸嚟裝住啲飯。常見嘅餸有油炸豆腐皮、煎雞蛋、椰菜等。
散壽司同上面幾款壽司有啲不同。
江戶前散壽司，喺關東地區常見，啲餸糝喺裝落碗嘅飯上面。
五目散壽司，喺關西地區常見，啲餸會撈埋入裝落碗嘅飯上面。

鮨
有啲壽司舖塊門簾會有個「鮨」字嚟裝飾。呢個「鮨」字喺日文同壽司係通嘅，漢字原本係指攪碎嘅魚肉，而肉醬叫「羹」或者「醢」。
喺日文，壽司有另一個寫法「鮓」。劉熙嘅《釋名·卷二·釋飲食第十三》入面記載「鮓滓都，以鹽米釀之加葅，熟而食之都。」意思即係指鮓滓係種用鹽、米等醃製，等魚肉發酵之後剁碎，煮熟後進食。

日本嘅壽司
喺日本，「鮨」一字最早出現於718年嘅《養老律令》入面，當中提及國民要繳付「雑鮨五斗」，不過呢個「鮨」指嘅係乜嘢已經無從稽考。
壺關

壺關係中國山西長治一個縣，總面積1013平方公里，人口29萬。
尼揚加省

尼揚加省係加蓬嘅一個省，喺國土南部，首府奇班加。
尼斯托·基希納

2007年阿根廷總統大選，由佢老婆克里斯蒂娜當選，佢以「第一先生」身份繼續掌權。2010年5月4號，尼斯托·基希納獲選爲南美洲國家聯盟秘書長，同年10月27號，因心臟病發，與世長辭。

死
想知多啲：es:Funeral de Néstor Kirchner
2010年10月27號，尼斯托·基希納喺聖古絲省El Calafate（西班牙文：El Calafate）嘅Jose Formenti醫院心臟病死。
尼崎

尼崎係日本兵庫縣一個中核市，人口45萬。
尼布楚

尼布楚（俄文：Не́рчинск）係外滿洲西面嘅城市，依家係歸俄羅斯外貝加爾邊疆區管。呢度舊時係大清領土，因1860年《中俄北京條約》割畀沙俄。
1689年，大清同沙俄喺呢度簽《尼布楚條約》。
尼布甲尼撒二世

尼布甲尼撒二世（Nebuchadnezzar II，大約前642年—前562年），係新巴比倫王國第二任國王，前605年至前562年在位，出名事跡包括起空中花園同摧毀耶路撒冷所羅門聖殿。
尼布甲尼撒二世係上任國王那波帕拉薩爾個仔。尼布甲尼撒二世過身之後，由佢個仔以未米羅達繼位。
尼希米記

《尼希米記》係《舊約聖經》嘅歷史書，天主教譯做《厄斯德拉下》，大部分係私人嘅記錄，中間加插好多「旁白」同直率嘅評語，大部分篇幅以尼希米第一人稱來記錄。

簡介
作者：尼希米
日期：公元前420年
地點：耶路撒冷
尼希米奉波斯王詔令治理猶太。
尼希米主持重建耶路撒冷城垣，喺社會同宗教事務上多做改革。
以斯拉喺人民面前鄭重宣讀上帝嘅律法書，人民痛悔認罪。
喺尼希米做猶太總督之後嘅一啲事蹟。
尼希米對上帝嘅信賴同佢恆切禱告係呢卷書值得提嘅特點。
尼斯

尼斯（法文：Nice）係法蘭西第五大城，人口34.7萬，旁邊就係地中海。
尼布楚條約

《尼布楚條約》，俄國叫《涅爾琴斯克條約》（俄文：Нерчинский договор），係大清同俄羅斯沙皇國簽訂嘅第一份邊界條約，喺1689年訂立，亦係中國政府首次同西方國家簽訂具有現代國際法水準嘅正式條約。簽訂該條約嘅結果令大清同俄羅斯分據咗廣大土地，並一度阻止咗俄羅斯嘅東擴。
《尼布楚條約》係中國第一次同歐洲國家按照國際法原則談判達成嘅條約，亦係最早明確使用「中國」一詞來指代大清嘅國際法文件，國體意義上嘅「中國」首次正式出現喺具有西方外交條約文件上。
條約嘅權威版本係拉丁文版本，另有俄文同滿文譯本，但呢啲版本相差甚遠。兩個世紀以來冇正式嘅漢文文本，但界碑上同時以漢文、滿文、俄文同拉丁文標示。
小楊生煎

小楊生煎（粵拼：siu2 joeng4 saang1 zin1；吳語通拼（上海話）：siauyan santsie）係21世紀初上海一檔比較出名嘅中式快餐連鎖舖，主要賣生煎包。呢檔嘅特色係啲生煎包大隻、多汁，同第啲檔口傳統嘅生煎包相比，小楊生煎嘅大兩倍左右。因為啲包大隻，一啲上海本地人食唔慣，認為小楊生煎商業味道太濃，淨係𢬿來氹外地人。另外，小楊生煎啲包包皮脆嫩鬆軟，好似用爐焗過噉。
小楊生煎喺吳江路小食街發圍。創始人楊利朋，係知青嘅細路，白手興家。
小樓鎮

小樓鎮（粵拼：siu2 lau4 zan3）係中國廣東廣州轄下嘅一個鎮，喺增城區中北邊。
小樽

小樽市係日本北海道後志綜合振興局嘅一個港口城市。喺2023年11月尾人口有106,649人。
小椋祥平

小椋祥平（1985年9月8號—）係日本足球員，司職中場，效力甲府風林。
小椋哲也

小椋哲也（1970年8月26號—）係日本足球員，司職後衞，效力過大阪飛腳，及京都不死鳥。
小橫琴

小橫琴（葡文Mackarera；Dom João），又叫小橫琴島，係中國一島。如今已同大橫琴連成一體，合稱橫琴。

地理
小橫琴、大橫琴、九澳、潭仔排成四角，中間水道成十字，叫十字門。
小橋流水

小橋流水（Little Bridge），係一隻香港賽馬馬匹，2006年喺紐西蘭出世，曾經喺2011-12馬季做咗香港最佳短途馬，係沈集成馬房脫離低潮期嘅一匹代表佳駟。
2013年9月初，小橋流水因腳患退役，喺同年12月，被送往澳洲維省Living Legends牧場展開退役生活。喺2014年3月初，佢突然患上腹絞痛，接受手術後情況轉壞，喺香港時間2014年3月9號朝早瓜老襯。
小樓人家

小樓人家（粵拼：siu2 lau4*2 jan4 gaa1）係中國廣東廣州嘅一個田園風光、鄉村風俗同宗教文化相結合嘅生態鄉村公園，喺增城區小樓鎮，增派公路近廣河高速嘅臘圃收費站附近。
景區主要有千畝山塘、萬畝瓜菜基地、始祖仙山荔枝園、八仙湖、報德祠、農莊美食休閒中心、東西境老街。
大棠路站

大棠路站（粵拼：daai6 tong4 lou6 zaam6；英文：Tai Tong Road Stop）係香港輕鐵一站，青山公路同大棠路交界兩邊。

車站月台
大棠路站本身淨係包括兩個側式月台及連接過路處的行人路。由於呢段路線嘅輕鐵路軌起喺青山公路元朗段最中間嘅兩條行車線上，所以路軌旁嘅月台都係起喺路中間：
東行往元朗方向嘅1號月台是位於大棠路交界以西，而
西行往康樂路站方向嘅2號月台是位於大棠路交界以東。
1號月台長大約40米，可同時停泊2架輕鐵單卡。
2號月台長大約60米，可同時停泊3架輕鐵單卡。
停靠2號月台列車均須停在指定位置上落客。
依此設計，列車都會先到站，然後橫過路口。咁樣列車到站同埋停站都唔受路口嘅燈號影響，呢種設計同香港島嘅電車相若。

天榮 - 天悅 - 天秀 - 濕地公園 - 天恆 - 天逸 - 天富 - 頌富 - 天瑞 - 樂湖 - 天耀 - 坑尾村 - 塘坊村 - 屏山 - 水邊圍 - 豐年路 - 康樂路 - 大棠路 - 元朗注意：761P綫（特別班次）只係喺平日非繁忙時間（上晝10點至下晝3點）提供服務。

歷史
大棠路站喺輕鐵初初起嗰陣同步興建，喺1988年9月18號啟用。

利用狀況
大棠路站同輕鐵喺1988年一齊啟用。由於響元朗市中心，多年嚟人流增加，令個站不勝負荷。前九廣鐵路公司做過好多功夫，包括開通兩個月台通去青山公路元朗段側嘅兩條新行人路、將2號月台擴闊同埋延長至容納3卡車，同埋實施唔同路線喺唔同位置上落客等，但仍然係咁迫，繁忙時間月台上仍然會見到危險場面。
大校

大校，係一個軍人嘅軍銜，介於少將同上校之間，地位同准將差唔多，目前得中華人民共和國、朝鮮、越南、摩洛哥同英聯邦成員國嘅陸軍設有大校軍銜。
大桅

大桅，係船至大嘅桅，用來掛大𢃇。單桅得一支桅，一定係大桅。兩桅船，無論前後，最高一枝係大桅。三桅以上，通常係第二支桅。
大棠

大棠（英文：Tai Tong）係香港新界元朗區南部一笪地方，喺元朗市中心以南，大部份屬於大欖郊野公園範圍，以農地為主。嗰度紅葉好出名，吸引好多人去欣賞，被稱為「香港輕井澤」、「香港人嘅後花園」。

區議會
為咗方便比較，下面嗰列表用大棠路沿線地區做成個範圍。
註：詳情請睇有關區議會選舉選區分界地圖同文章。
大森健作

大森健作（1975年11月21號—）係日本足球員，司職後衞，效力過橫濱水手，鹿島鹿角，京都不死鳥，札幌岡薩多，大阪櫻花，及德島漩渦。
大森啓生

大森啓生（1990年7月26號—）係日本足球員，司職後衞，效力過秋田藍閃電，及SC相模原。
圓盤長鰭蝠魚

圓盤長鰭蝠魚（學名：Dibranchus discors）係棘茄魚科長鰭蝠魚屬嘅其中一個種。
圓羣

圓羣係複數乘法羣嘅子羣，由於係交換嘅，所以都係交換嘅。圓羣亦都可以睇做，一階嘅么正矩陣羣，呢個羣對複數平面進行旋轉作用，所以圓羣可以用旋轉角度嚟參數化：
呢個亦都係圓羣作爲李羣嘅指數映射。
圓羣喺Pontryagin對偶理論同埋李羣理論有好重要嘅作用。
圓羣嘅符號係係因爲用正常嘅拓撲結構嘅話，圓羣其實就係1-環面（英文：1-torus），推而廣之，（同自己直積n次）就係n-環面（英文：n-torus）。

簡介
鐘上面嘅加法
一個生活入面同圓羣有關嘅例子就係鐘，因爲淨係睇鐘面嘅話，係睇唔出支針轉咗幾多個圈嘅。例如，9個鐘加4個鐘，就咁計應該係13個鐘，但係淨係睇個鐘嘅話就係1個鐘，因爲鐘面係唔會同你記住轉咗一個圈嘅。亦即係話，9個鐘+4個鐘=1個鐘（mod 12個鐘）。
另一個睇法，就係實數加法，但係淨係睇小數部分，唔睇整數部分，例如我哋想計0.784 + 0.925 + 0.446，答案應該係2.155，但係我哋丟咗個整數部分2，剩返個0.155，亦即係話，係圓羣入面，0.784 + 0.925 + 0.446 = 0.155，呢個例子亦都展示咗（睇埋下邊同構嘅部分）。

拓撲、分析結構
圓羣係一個一維緊緻交換李羣。
圓羣唔單止係一個代數物體，佢仲有好自然嘅拓撲、微分結構，就係將佢當成複平面上面嘅單位圓嗰陣，佢繼承嘅子集拓撲。由於喺入面乘法同乘法逆元係光滑映射，圓羣就有個拓撲羣、李羣嘅結構。而且，由於單位圓喺複平面入面係一個閉集，圓羣係嘅一個閉子羣。
李羣嘅角度嚟睇，圓羣係一個單參數羣，而事實上，同構嚟講，圓羣係唯一一個一維連通緊緻李羣，而且，任何一個n維連通緊緻交換李羣都係同同構。

R/Z
將實數線睇做圓嘅覆蓋空間，
指數函數可以將實數羣打去圓羣上面：
呢個係一個嘅羣同態，對應住單位圓上面，由x軸開始逆時針數，用弧度做單位嘅角度。呢個係一個羣同態係因爲單位複數嘅乘法同角度嘅加法係對應嘅：
呢個指數函數係一個滿射，但係唔係單射，佢嘅核係嘅整數倍，可以寫做，所以根據第一同構定理我哋知道，做翻個縮放我哋就可以話喇。
呢一個商亦都可以用短正合序列表達出嚟：。

SO(2)
如果用實矩陣嚟寫啲複數嘅話，咁單位複數就對應住行列式係1嘅正交矩陣喇，亦即係話，
呢個函數其實係由圓羣去二階特別正交羣嘅羣同構，因爲
中間嗰步用咗三角函數恆等式，呢個同構顯示咗單位複數對複平面有個自然嘅旋轉作用，而且每一個（圍住原點嘅）旋轉都可以調反轉用複數嚟寫。

性質
圓羣係Prüfer羣嘅完備化
每一個維度大過0嘅緊緻李羣都有一個同圓羣同構嘅子羣，換言之，用對稱嘅角度嚟睇嘅話，任何緊緻李羣嘅連續作用入面都可以搵到一個圓羣作用，係物理學入面，旋轉不變性同自發性打爛對稱都同呢個有關係。
圓羣由好多嘅子羣，但係真封閉子羣就得嗰啲單位根，對任何正整數，所有n次單位根組成咗個n階循環羣。掉返轉嚟睇，圓羣可以睇做循環羣嘅極限。
實數羣有一個性質，就係佢係b-進分數（b>1）嘅拓撲閉包；圓羣有個類似嘅性質，佢係Prüfer羣嘅拓撲閉包。
（2階循環羣）對圓羣有個反轉作用，所以可以考慮半直積，呢個羣其實同同構，幾何上嘅諗法係，圓嘅所有對稱都可以寫做「反轉或者唔反轉」接住一個旋轉。因為呢個係同嘅半直積，所以亦都可以話係嘅廣義二面體羣。呢個羣亦都係無限二面體羣嘅連續版本，而任何嘅二面體羣都作為子羣裝咗喺無限二面體羣入面，所以亦都裝喺呢個羣入面。

表示理論
圓羣嘅表示（representation）好容易描述，因爲根據Schur引理所有阿標羣嘅不可約複表示都係一維嘅，而且圓羣係緊緻嘅，所以佢嘅所有表示一定打翻嗮入去單位圓入面，亦即係話，圓嘅唔約得表示其實就係圓打去自己嘅羣同構。
用嚟代表以下嘅表示（n係整數）：
咁嘅話就係嘅共軛表示：
留意返如果n係0嘅話，就係當然表示，其他n代表嘅都係一維表示，即係特徵。嘅特徵羣係由生成嘅無限循環羣：
圓羣嘅不可約實表示就係當然表示同埋
佢哋係喺入面。呢到我哋淨係攞n係正整數，因爲同係等價嘅。

純代數結構
呢一段淨係考慮代數結構，唔考慮拓撲。
圓羣係一個可除羣，佢嘅扭子羣係所有嘅單位根，係同同構嘅。根據可除羣嘅結構定理同埋選擇公理，我哋知道係同構於同一堆唔知幾多個嘅嘅直和。
爲咗令到兩邊嘅基數啱數，嘅數量一定要係（連續統嘅基數）咁多個，但係咁多個嘅直和其實係同同構嘅，因爲可以睇做維度係嘅-向量空間，所以，
同樣道理，亦都有，因爲都係一個可除阿標羣，個扭子羣同嘅扭子羣一樣。亦即係話雖然係嘅一個真子羣，但係佢哋作為一個羣係同構嘅。

其他性質
如果係一個局部緊緻郝斯多夫羣，而且佢每個真閉子羣都只有有限個閉子羣，咁就係拓樸同構於圓羣。
圓規

圓規，又叫夾，係畫圓或者弧嘅架生，同間尺一齊可以畫到好多圖形，叫尺規作圖。

使用方法
畫圓前，先用直尺量度圓規嘅半徑。跟住，將圓規嘅鋼針對正圓心。最後，順時針方向轉動圓規來畫出圓形或弧線。
圓絲鼓藻屬

圓絲鼓藻屬（學名：Hyalotheca）係鼓藻科下面一屬。
圓耳象

圓耳象（Loxodonta cyclotis）又叫非洲森林象，曾經俾人當做草原象（Loxodonta africana）嘅亞種，但係最近[咩時候？]DNA分析，顯示佢哋係草原象、亞洲象之外嘅獨立品種。迦泰基將軍漢尼拔所率領嘅戰象，可能亦係圓耳象嘅一支，但大槪喺一到二世紀嗰時絕咗種。

特徵同行為
法蘭克福動物園裏面一隻非洲森林象
森林象同非洲象之間嘅特徵好唔同。森林象嘅下顎骨係長而窄（非洲象一般係短而闊），耳仔較圓（非洲象嘅耳仔比較突出），象牙係筆直而且向下伸長。非洲森林象每群有兩到八隻，生存喺中、西部非洲內水氣充足嘅雨林，尤其是剛果盆地一帶。
森林象通常食樹葉、果實同樹皮，佢哋喺非洲森林裏面可以為 50-60 種樹播種。間唔中會舔礦物鹽。

其他
由於象牙嘅需求量增加，從1990年代起，非洲森林象因為偷獵而造成數量銳減。二十世紀後期，保育人員透過DNA鑑定技術來追查象牙嘅來源，因而得知，森林象嘅象牙較大，兼帶有粉紅色。
圓葉薄荷

圓葉薄荷（Mentha spicata var. rotundifolia）係唇形科薄荷屬嘅一種植物，屬綠薄荷嘅變種。
圓美圈套

《圓美圈套》（The Circle）係一套2017年上畫嘅美國電影，由占士潘素特執導，湯漢斯、愛瑪屈臣、約翰保也加主演。故仔改編自2013年同名小說，背景係一間世界上最大科技兼社交媒體公司「圓網」。
太初曆

太初曆，曆之一，漢皇帝劉徹時，頒佈之曆，取代顓頊曆。
太初曆行平氣平朔，建寅，以正月為歲首。制定無中氣之月為閏月。
顓頊曆之積差，太初曆修正咗。之不過都由於積落誤差，由四分曆所取代。
太原

太原（粵拼：taai3 jyun4）係中國一個城市，亦係山西省會。太原響山西省正中間，汾河邊。太原行政上係省轄市，叫太原市，管埋周圍嘅縣。
太原係春秋時期已經有城，叫晉陽。由嗰陣時開始，太原一直係貫通北京同洛陽之間嘅重要通道。戰國時代係趙國京城，漢朝就改叫做并州。自魏晉南北朝開始，太原一直都係繼長安、洛陽之後第三大城市。太原喺宋元明以後地位已經唔同，變成票號城市。
今日嘅太原主要靠煤炭生活〔呢句嘢唔似粵語，唔該改咗佢〕，所以經濟比較落後。但近年經濟結構有所調整，城市開始有所加快〔呢句嘢唔似粵語，唔該改咗佢〕。
太仁鎬

太仁鎬，係大韓民國嘅一個男藝人同埋演員。
太倉

太倉係中國江蘇蘇州一個縣級市，總面積642平方公里，人口95萬。
太升南路站

太升南路站係中華人民共和國成都地鐵4號綫一個地下鐵站，喺青羊區忠烈祠西街太升南路口，2015年12月26號啟用。
太北

太北（英文：Tai Pak，代號C1）係香港東區區議會下轄嘅其中一個雙議席選區，2023年設立，範圍主要係東區西部，由北角到太古城一帶。
太傅

太傅係華夏高官，負責善導君王，係最高級嘅官，得一位。主要指導君王要惠及庶民，禮待大臣，折獄公正，治百官有道，喪禮要哀傷，祭曉導敬，齋期要曉戒，做事有信。呢個工作，就好似周公咁。
太傅同太師、太保合稱三師。太傅呢個位，唔係成日有，通常係君王初即位，先有呢個位。太傅通常做到死就唔會補。太傅到咗後期，就變成虛銜，九品中正法之下，係正一品官。
小行星260

小行星260（260 Huberta），係太陽系小行星帶嘅一粒小行星，喺1886年10月3號發現。
小行星263

小行星263（263 Dresda），係太陽系小行星帶嘅一粒小行星，喺1886年11月3號發現。
小行星269

小行星269（269 Justitia），係太陽系小行星帶嘅一粒小行星，喺1887年9月21號發現。
小行星262

小行星262（262 Valda），係太陽系小行星帶嘅一粒小行星，喺1886年11月3號發現。
小行星265

小行星265（265 Anna），係太陽系小行星帶嘅一粒小行星，喺1887年2月25號發現。
小行星267

小行星267（267 Tirza），係太陽系小行星帶嘅一粒小行星，喺1887年5月27號發現。
小行星261

小行星261（261 Prymno），係太陽系小行星帶嘅一粒小行星，喺1886年10月31號發現。
小行星266

小行星266（266 Aline），係太陽系小行星帶嘅一粒小行星，喺1887年5月17號發現。
小行星268

小行星268（268 Adorea），係太陽系小行星帶嘅一粒小行星，喺1887年6月8號發現。
小行星264

小行星264（264 Libussa），係太陽系小行星帶嘅一粒小行星，喺1886年12月22號發現。
大羊坊路

大羊坊路（粵拼：daai6 joeng4 fong1 lou6；簡化字：大羊坊路）係中國北京嘅西北-東南走向道路，喺朝陽區。西北邊從左安路同東三環南路嘅交界開始，一直去到東南邊嘅經海一路同南五環東路、東五環南路嘅交界。

敘述
全長6.7km，闊12～16米，雙向2車道。
大美督水上活動中心

大美督水上活動中心（英文：Tai Mei Tuk Water Sports Centre）係香港一個水上活動中心，喺新界大埔船灣淡水湖主壩側邊，由康樂及文化事務署管理。

簡介
大美督水上活動中心位於大埔船灣淡水湖主壩側邊，環境優美，遠眺吐露港全境，四周山巒蒼翠，碧海澄波，係享受水上活動嘅理想地方。
大美督燒烤場

大美督燒烤場（英文：Tai Mei Tuk Barbecue Area）係香港一燒烤場，喺大埔大尾𡰪大美督路，行政上歸大埔區。
大羽武士

大羽武士 ，係日本嘅一個男配音員。

配音作品一覽
呢個表唔完整，歡迎加料。
大群行為

大群行為（英文：swarm behavior / swarming）係集體行為一種，指一大群大細相近嘅動物一齊行動，可能喺同一地點做同樣嘢，或者一齊向同一個方向郁動。
大維多利亞沙漠

大維多利亞沙漠係澳洲至大嘅沙漠，覆蓋南澳洲同西澳洲一部份地方，面積有成34.9萬平方公里。
大網仔營地

大網仔營地，香港營地之一，專畀露營，喺大網仔近海處，大網仔路沿無名路入，地近斬竹灣，英文叫Tai Mong Tsai Campsite。屬西貢東郊野公園，行政上歸西貢區。營地屬小型，有營位少過二十。水源取自水喉。歸漁農自然護理署管。
署方並無設行山徑喺附近。之不過，可以過大網仔路，行上長山。
營地有涼亭畀人抖。飲食用得燒烤爐、檯櫈。着用得晾衣架。另有污水穴。廁所百七米外，行返向大網仔路嗰邊。
無名馬路頭，大網仔路口嗰處，有斬竹灣抗日英烈紀念碑。而沿馬路向斬竹灣嗰邊，有香港海事青年團鄧肇堅海事康樂中心，有港獨木舟總會，有香港青年獎勵計劃賽馬會野外鍛鍊中心。再遠重有醫療輔助隊斬竹灣訓練中心。
基督徒理神論

基督徒理神論（Christian deism）係一種源自基督教嘅宗教哲學觀點，指一個認同耶穌嘅道德教誨、但唔認為佢有神性嘅理神論觀點。
基督教中福教會

基督教中福教會（Christian Church of Chinese Ministry）係香港基督教嘅信義宗同福音派教會，香港註冊慈善團體。

中國福音事工促進會
基督教中福教會嘅前身係中國福音事工促進會建立嘅中福差傳教會，2008年5月正式正名做基督教中福教會，並且註冊成為香港嘅慈善團體。2009年1月中福教會創立國際天糧事工同中福差傳協會，以協助中國大陸同香港嘅慈善同福音事工。
基督教化

基督教化（Christianization）指一個地區嘅人慢慢改信基督教嘅過程。
基督教世界

基督教世界（Christendom）係指主流信奉基督教嘅地區，喺唔同時代定義都唔同。
基督教大分裂

基督教大分裂（英文：East–West Schism，又叫東西教會大分裂）係指11世紀基督教分裂出希臘東正教同羅馬天主教會兩大派。
自2世紀以後，以羅馬為首嘅西方教會和以君士坦丁堡為首嘅東方教會分歧逐漸擴大，彼此爭論不休，最終導致了1054年的東西方教會大分裂。
基督教傳教

基督教傳教係基督教教會主動派出傳教士去到唔同地方去宣傳基督教，希望多啲人信教，方式主要係傳福音同各種慈善工作，譬如扶貧、辦學。
市道173甲線

市道173甲線 蘆竹溝－九塊厝，喺中華民國臺南市，北起台61線三寮灣交流道，同市道174號連接；南至台61線十份交流道，同市道173主線銜接。全長16.579公里，本線係台61線嘅側車道，大部分路段係封閉式道路、跨溪橋梁同高架橋，分別同將軍溪橋、七股溪橋共構。將軍交流道3k至十分交流道16k路段共4組紅綠燈實施號誌連鎖，增加行車順暢度。
市道172甲線

市道172甲線 後壁－白河，西起臺南市後壁區，東到臺南市白河區，全長5.238公里。全線同市道172號主線冇相交。
市道172號

市道172號 布袋－澐水，喺臺灣嘉義縣、臺南市兩縣市之間嘅東西向市（縣）道，亦係台灣唯一起點終點喺同一縣，中間跨越直轄市嘅道路。
西起嘉義縣布袋鎮，東至嘉義縣中埔鄉澐水，全長55.986公里，共有兩條支線。
市道171號

市道171號 北門－烏山頭，喺臺灣臺南市嘅一條市道級公路。北起臺南市北門區，南至臺南市官田區烏山頭，全長共計38.269公里（公路總局資料）。有兩條支線。

行經行政區
全線都喺臺南市境內。
市道172乙線

市道172乙線 仙草埔－坪頂，全線喺臺南市白河區關子嶺地區，西起仙草埔，東到坪頂，全長7.601公里。
市道176號

市道176號 新山子寮－隆田，係喺臺灣臺南市內嘅一條市道級公路。西起七股區新山子寮，東至官田區，全長28.821km（公路總局資料）。
妖怪手錶系列

《妖怪手錶系列》（Yo-kai Watch）係一個跨媒體系列。
妖怪

妖怪（日羅：Youkai），又叫日本妖怪、鬼怪，係指日本民間傳說入面嘅一類嘢，呢啲嘢可以係一種生物，又或者係一種現象。至於妖怪係咪真係存在，就各有觀點，不過普通認為妖怪係出於人類對一啲唔知乜嘅嘢，加以幻想而演變出嚟。妖怪多數畀人感覺都係恐怖、有害嘅嘢。
妖

妖（粵拼：jiu1）係指低級層次嘅靈異物體，介乎魔同鬼之間，唔可以進入神氐嘅國度，只能夠喺人間活動同修練嘅精靈鬼怪。佢哋多數係動物死後嘅精元，喺機緣巧合之下得到仙氣而變成；又或者係一啲物件吸收咗長年累月嘅日月精華，累積咗一縷精元而成為妖精。佢哋多會施展一啲大小法術，視乎修練嘅程度而定。
妖精當中，有啲得到神氐嘅感化，積極咁渡上千年萬年嚟潛心修練，最終能夠得道成仙，進入極樂；但係有啲妖精則淨係鐘意喺人間搞搞震整蠱人，鍾意將人間搞到天翻地覆，有啲重衰到淪為俾惡魔級鬼怪差遣，助紂為虐，務求令到人類雞犬不寧為最終嘅目的。

傳說
人間嘅妖有好多傳說，喺日本更加係數之不盡，用佢作為漫畫而出名嘅有《鬼太郎》。
「狸貓」
日本妖精當中，以「狸貓」最為日本人所鍾愛，佢哋本來係狸類嘅動物，機緣之下得到仙氣而變成妖精；佢哋靠一塊樹葉就可以變呢變路，真係天馬行空乜都得咁滯。搞到當今嘅日本動畫大師高畑勳都要將佢發揚光大，拍攝咗一輯動畫叫做《百變狸貓》，片中嘅一班狸貓團結合力來排除萬難，好鬼正面，因此狸貓更受大家所鍾意。
「狐妖」
其實喺日本抑或中國，妖精嘅傳說都可以話好多好多，當中最鍾意搞鬼最出名嘅可謂「狐狸精」嘞，佢哋鍾意喺夜晚勾引嗰啲喺森林中迷路嘅男人，吸盡佢哋嘅精元，用嚟補充妖精所需要嘅元氣。有一本流傳咗好耐嘅中國民間傳說，由蒲松齡所撰寫嘅《聊齋誌異》，就將狐狸精嘅所作所為描繪得淋漓盡至。其它以狐妖作為題材嘅書籍更加係多不勝數。
香港都曾經傳過話有狐妖喺市區作怪，曾幾何時喺中區某商業大廈地下嘅雲石外牆上就現出過幾個狐狸頭嘅紋理圖案，睇到嘅人都覺得好詭異，再加上啲傳媒廣泛報導同埋渲染，繪形繪聲咁，使到單嘢愈吹愈勁，成為城市中一時無兩嘅靈異頭條。
「蛇精」
蛇類成精亦都係中國民間傳說嘅熱門。蛇精都好鍾意用美色嚟迷惑男人，吸取佢哋嘅陽氣精元嚟強大自己嘅法力，達到魔嘅境界。
蛇不嬲都俾人冷酷無情嘅感覺，詭異嘅眼仔加埋吐吓吐吓嘅分叉脷，絕大多數人都覺得蛇只會係醜陋邪惡，冇乜可愛美麗嘅地方，但係原來蛇一旦成咗精，竟然會變成好似天仙下凡咁靚嘅美女，令到凡間嘅傻仔神魂顛倒，都真係可以反映到世界上有好多事都有可能係佛口蛇心，體現咗外表同個心相反嘅一大諷刺。
但係若果話所有妖精都係壞蛋冇好嘢，又似乎有啲不公平咁，因此有文學家就為妖精創作出一段段整到好鬼凄美嘅人鬼愛情故事。用凄美嘅人鬼戀做題材嘅作品，最有名嘅梗係要數《白蛇傳》啦，許仙同白素素（白蛇精化身）嘅愛情故事都不知迷倒過幾多人嘅心靈，重被公認為文學藝術上嘅一大名著添。
「樹妖」
大樹林立嘅森林往往俾人有啲陰森可怖嘅感覺，尤其是喺夜晚行入去濃密嘅樹叢裏面，風一吹過就好似俾很多會郁嘅樹木包圍咁，因為咁民間流傳關於樹妖嘅傳說都有好多，有啲甚至講到真嘅一樣。
1987年，香港有一套叫《倩女幽魂》（出自蒲松齡所撰寫嘅《聊齋誌異》）嘅古裝電影，故事主要係講述男書生同女鬼嘅愛情故事，但係當中郤有關於樹妖嘅描繪。故仔裏面，一個名叫寧采臣嘅戇直書生喺荒山嘅森林裏面迷鬼咗路，居然俾佢遇到鬼魂聶小倩，重迷惑咗佢。而聶小倩呢隻鬼魂就係由一棵俾眾鬼尊稱為姥姥嘅樹妖所控制。因為樹妖姥姥要增強法力同埋要定時補充精氣，於是經常差遣聶小倩同埋其它小鬼去將啲精壯男子勾引到佢座下，然後將啲男人嘅精元吸乾。
最初嘅電影版本係由已經仙逝咗嘅歌影巨星張國榮同埋當時嘅影壇玉女王祖賢拍檔合演。後來因太受大眾歡迎，所以電視台就將佢拍成電視連續劇，重搵咗靚仔歌影紅星陳曉東飾演寧采臣添。
「石敢當」
關於石敢當嘅傳說有好多，而家最人所週知同埋聽過嘅，應該係呢個「泰山石敢當」。
不過講到物件成精呢回事，「石敢當」原來都有咁樣樣嘅得意傳說：石敢當原本係山上嘅一塊巨型石頭，村民見到舊石咁鬼大，覺得佢有幫條村阻擋邪魔煞氣嘅氣勢，於是就喺塊石上面雕刻上「石敢當」三個字，當係一個稱呼咁啦，但係嚿大石因為長年咁吸收日月精華，之後竟然成咗精，重識行識走識講嘢。最初佢唔識好壞就俾惡魔梭擺咗，叫佢將路經嘅人磧死，咁啲惡魔就可以吸納死人嘅靈魂精元，後來嚿大石精受到仙人嘅點化，潛心修道，重幫人類擋晒啲惡魔邪神嘅騷擾，最後就修正果，得道成仙嘞。
姑勿論啲傳說係點嚟嘅，佢嘅用途係用嚟鎮煞擋邪呢個就人人都知；從古時開始，啲人已經將石雕嘅石敢當放喺屋企或者庭園裏面，用嚟鎮妖降魔，最緊要係保護到家宅嘅安寧啫。
其實妖嘅種類數都數唔晒，以上只係舉出其中嘅幾種啫，每一種妖都有佢哋自己嘅故事，有興趣可以自行去參考有關嘅書籍或者相關嘅網站。

引申
妖，有令人迷惑，鬼怪異類嘅感覺，因此亦引申出一啲形容詞彙，好似：
「人妖」
即係明明係男性，郤鐘意裝扮成女性咁，有啲甚至將上半身嘅性徵用整形嚟突出，但係下半身就重保有原本嘅性徵，呢類人嚟講都被統稱為「人妖」。若果要計算人妖數目同地區人口嘅比例，咁就肯定係泰國最多。
注意，呢個詞語只係適用於男性扮成女嘅情況，如果要形容女扮男裝，一般人會用「男人婆」，呢個係暫時唯一嘅中文形容詞，但係就唔多唔少有唔係幾尊重嘅感覺，因為咁有人就索性以「ＴＢ」作為對鐘意女扮男裝嘅人嘅稱呼（ＴＢ，即係 Tom Boy 嘅英語縮寫），雖然都重係有唔尊重嘅感覺，但係就已經成為俾廣大嘅人所接受同採用，因為感覺上比較有文化啦話晒用英文，同埋冇咁礙耳。
「小妖精」
呢個詞語通常用嚟形容嗰啲好鬼得人喜愛，好識得討人歡心嘅女仔。唔一定係話差嘅意思，相反有好多女仔都好鐘意俾人咁樣叫法，可以得到啲男人鐘意，梗係可愛動人啦，點都唔會係差啩。當然嗰啲俾「小妖精」迷惑嘅丈夫，佢哋屋企嘅老婆絕對唔會認為「小妖精」係可愛囉。
「妖艷」／「妖媚」／「妖冶」
形容一啲人打扮到好鬼花姿招展，面上好多嘅化粧，將個樣整到邪邪哋咁，好似要迷惑眾生咁嘅款，就可以哩詐詞語去形容佢。
妖艷嘅打扮曾經喺七八十年代瘋魔過全球。當時喺香港就有兩位已經仙逝嘅歌手曾經以妖艷打扮及舞蹈而聞名；佢哋試過同台大鬥妖艷舞蹈而成為佳話，佢哋就係：被稱為妖冶鼻祖嘅星級男歌手羅文，同埋走妖艷路線而紅透半邊天嘅星級天后梅艷芳。要數當時喺國外出名嘅妖艷歌手就有：曾經瘋魔一時嘅男歌手佐治童子（Boy George），而喺日本方面嘅代表則有澤田研二，就連香港嘅名藝人鄭少秋當時亦跟佢風同埋改篇佢嘅歌嚟唱。
「妖言惑眾」
係話某人講咗啲迷惑群眾，用嚟達到某啲目的或者利益嘅說話。呢啲話就好似妖精嘅詛咒咁，啲人好易就相信同埋跟隨嚟到成就一啲結果，而且多數係壞嘅結果。舉個例咁講：一條村裏面突然落咗一連幾日嘅豪雨，引發山泥傾瀉、嚴重水浸等大災難，咁有人出嚟話呢啲係觸怒神靈嘅天遣，要民眾籌集金錢嚟舉行祭天大典，先可以平息災難；表面話就話係祭神，實際上就係借人心惶惶嚟搜括金錢，呢種做法就可以稱為「妖言惑眾」。
「妖道」
修道嘅人，難免當中會有人行差踏錯走咗去邪途，用茅山法術嚟來作惡，或者假借道學嘅名義嚟騙取金錢同埋利益，啲人就會叫佢做「妖道」。呢個詞語多數出現喺啲民間小說嘅故事之中。

「妖」嘅借用字
「妖」字，係粵語助語詞「吆」嘅借代字，以表達唔滿意嘅情緒。而「吆」呢個字，晌好多古籍上已經有。
妖怪樂隊

妖怪樂隊（Lordi）係芬蘭一個搖滾樂隊，1992年開始搞，成員都裝扮成妖怪咁。佢哋代表芬蘭參加2006年歐洲歌唱大賽，結果贏到第一。
妖掃螢

妖掃螢（學名：Photuris）係螢火蟲科下嘅一個屬。
妖火

《妖火》係衛斯理系列嘅小說，由香港科幻小說作家倪匡所寫，系列編號004。故事出版成書嗰陣，將《妖火》分成上下兩部份，上半部份叫《妖火》，下半部份叫《真菌之毀滅》。呢本小說係衛斯理系列頭一次加入科幻元素，亦係衛斯理系列由武俠小說轉型做科幻小說嘅里程碑。
妓院

妓院，又叫妓寨，係妓女去賣淫嘅地方，在此為妓者或多或少而唔非單一，背後多數有扯皮條經營。有啲妓院嘅賣淫者全部或者部分係男妓；喺極少數嘅呢啲架步，甚至有非男非女者服待嫖客。

文化用字
火坑有時會被形容為好惡劣嘅環境，而有啲被逼賣身成為妓女嘅人，會被形容為被賣落火坑。
妖獸世紀

《妖獸世紀》係套法國嘅科幻片、劇情片，片長99分鐘，喺2004年上畫。
山東綢

一條粉色山東綢裙，配黑色山東綢點綴，1912年。
山東綢（英文：shantung）係一種絲質布料，舊時來自山東。經常用來做婚紗。
山東綢，英文叫chefoo silk，芝罘之絲咁意。chefoo即芝罘，舊時山東一埠，今名煙臺。
山東街

山東街（英文：Shantung Street）係香港嘅一條馬路，嚮油尖旺區。附近有彌敦道、女人街、大角咀碼頭、星際城市、麥花臣室內場館、廣華醫院、渡船街、旺角水月宮、38廣場、香港浸信會聯會同埋旺角站咁。
山東街個名來自山東省，九龍半島市區有唔少街用中國地名命名。
維基同享有多媒體嘅嘢：Shantung Street
山柑科

山柑科（粵拼：saan1 gam1 fo1；學名：Capparaceae），又嗌白花菜科，係雙子葉植物綱十字花目嘅一個科。
佢嘅植物規律一般係木本植物，以喬木或灌木爲主。
山東航空

山東航空係中華人民共和國一間航空公司，1994年開張，總部設響山東濟南。
山東老娘

《山東老娘》（Queen of Fist）係1973年港產國語片，由張清清、謝金菊主演。
山林道

山林道（英文：Hillwood Road）係香港一條馬路，嚮九龍尖沙咀北面，西面接住彌敦道近柯士甸道，東面係掘頭路。
山林道係區內出名飲食區，有好多餐館同酒吧，有「尖沙咀食街」或「尖沙咀蘇豪區」嘅名。
布魯克納

布魯克納（Anton Bruckner，1824年9月4號—1896年10月11號）係奧地利作曲家，主要創作交響曲同宗教音樂。
布魯塞爾

布魯塞爾（荷蘭文：Brussel；法文：Bruxelles；粵拼：bou3 lou5 coi3 ji5），又叫比京，係比利時嘅首都，亦可以解釋為比利時聯邦嘅三個區域（布魯塞爾首都特別區、弗拉芒行政區同瓦隆行政區）之一。
歐洲聯盟三個重要嘅機構當中，有兩個位於布魯塞爾（歐盟委員會、歐盟部長理事會），另一個重要機構歐洲議會喺布魯塞爾都設有分處（全體議會喺法國斯特拉斯堡），所以布魯塞爾可以講係歐洲嘅首都。
另外北大西洋公約組織嘅總部都設喺布魯塞爾。
布魯塞爾係一個雙文城市（法文同荷蘭文），法文嘅使用者佔較多數。

歷史
響979年，一座城堡仔起喺塞納河（法文：Senne，荷蘭文：Zenne，流經布魯塞爾）附近。
12世紀中，呢度變成布魯日（Bruges，弗拉芒文：Brugge）同古隆之間貿易路線上嘅重要小鎮。
1963年，BITS國際觀光社會觀光局喺布魯塞爾成立。
1985年5月29日，希素球場慘劇（Heysel stadium disaster）喺布魯塞爾發生，39名足球迷由於踐踏同埋推擠而死，400幾人受傷，利物浦因而俾國際大會禁賽五年。

氣候
布魯塞爾屬海洋性氣候，夏天比較暖，冬天就比較涼爽。

旅遊
布魯塞爾市政府
屙尿細路
布魯塞爾大廣場（Grand-Place）係世界遺產。
屙尿細路（Manneken Pis）細路像噴水池。

博物館
Template:主列表
喺布魯塞爾市中心同附近有好多博物館。每個月嘅第一個星期日，布魯塞爾好多博物館都會免費開放畀公眾參觀。
內衣博物館喺2009年開幕，最初係喺布魯塞爾市內。喺2016年，佢搬咗去瓦隆區埃諾省嘅萊辛。
以下係布魯塞爾市內一啲博物館嘅名單（唔完整）：
皇家藝術歷史博物館 ：
藝術歷史博物館
霍塔-朗博展館
哈爾門
遠東博物館
樂器博物館
比利時皇家美術館 ：
古代藝術博物館
馬格利特博物館
世紀末博物館
維爾茨博物館
默尼耶博物館
現代藝術皇家博物館
皇家軍事歷史博物館

飲食
布魯塞爾嘅飲食文化好出名。抱子甘藍就係以呢個城市命名。同比利時大部分地方一樣，布魯塞爾都有好多青口薯條、比利時窩夫、比利時朱古力、薯條同比利時啤酒。布魯塞爾有一間獲得兩星評級，仲有四間獲得一星評級嘅米芝蓮指南餐廳。
布魯塞爾法文化

自從16世紀爆發八十年戰爭之後，因南北尼德蘭分治，令荷蘭嘅經濟同文化都北上嗮。喺布拉邦同佛萊明一帶，神職人員雖然重係用拉丁文搞彌撒，但變成反對宗教改革嘅重鎮。嗰時荷蘭文畀好多宗教改革睇死，話係反天主教嘅話。結果好多低地國家神父為保正統，去到法國北邊嘅杜埃大學（法文：Universités de Douai）兼改用法文受訓。而天主教會冇將荷蘭文趕盡殺絕，反而北邊嘅荷蘭共和國規範咗點用荷蘭文，南邊嘅荷蘭文區就繼續用返自己啲土話。不過嗰時17世紀歐洲其他地方俾好多人睇好法國殖民地啲文化，法文亦逐步變成貴族同上流社會嘅交流語言，連布魯塞爾啲鄉下同山旮旯地方都出現咗喺華隆大區嚟啲打工仔、包公頭入嚟做嘢，令布拉邦話混入咗唔少華隆話字眼同些少西班牙文詞彙，但布魯塞爾當地住啲華隆人口少過大多數荷蘭文用家。

起因
曾經喺1746年12月22號到1797年5月4號喺佛萊明地區發佈嘅「荷蘭文無用論」著作。
1713年4～5月，歐洲好多國家簽署咗烏德勒支和約而結束西班牙王位繼承戰爭，令南荷蘭地區轉到奧地利嘅哈布斯堡王室屬下，令嗰時南荷蘭地區出現語言變化。到咗18世紀初，布魯塞爾當地嘅荷蘭文使用受到唔同程度嘅削弱，一度淪為「街頭語言」，令社會一度出現「保衛荷蘭文」嘅呼聲。原先喺布拉邦嘅荷蘭文上層猛咁離開荷蘭共和國，加上荷蘭共和國喺1795年衰退之後，荷蘭文逐漸冇嗮政治同經濟文化嘅優勢，加上法國拿破崙對外侵略成個歐洲大陸。尤其喺1745～1749年間，布魯塞爾成為法軍殖民地，法文甚至喺1780年後成為佛萊明資產階級嘅通行語言。嗰時喺布魯塞爾成日鄙視荷蘭文用家，話荷蘭文係低下階層語言，屬「窮苦人家」；而霸嗮社會啲有用人才都係講法文嘅。
而布魯塞爾地區講法文啲平民喺1760～1780嗰廿年間，從5～10%猛咁飆升到15%。喺日常生活，荷蘭文都可以喺街頭用。嗰時奧地利哈布斯堡王室喺尼德蘭嘅工作語言係法文，但布魯塞爾平民好少見到喺哈布斯堡朝廷嚟嘅公文。

進展
喺法國殖民地統治期間，布魯塞爾市政廳都唔畀用荷蘭文。

法蘭西政府謀求統一
隨住法國大革命戰爭喺1794年結束之後，低地國家即刻俾法蘭西第一共和國合併咗。嗰時法軍強勢兼鎮壓尼德蘭當地經濟，令大批尼德蘭當地人離開，嗰時布魯塞爾人口跌到得返66000人。而法蘭西政府重變本加厲，喺成個法蘭西第一共和國推行「一國一語」政策嚟打壓荷蘭文。尤其係法國占領軍，重進一步將布魯塞爾附近地方廢除兼打壓荷蘭文。法國政府喺1798年搞大規模徵兵政策之後，即時引起好多佛萊明地區啲人強烈反對，兼引發「農民戰爭」嚟解決荷蘭文存廢嘅激烈討論。直到20世紀，荷蘭文一直喺比利時話成貧窮兼垃圾。嗰時咪話喺佛萊明區，即使係成個歐洲大陸，貴族好快用法文做通用語言。
根據法蘭西嘅拿破崙政府表示，喺布魯塞爾同勒芬地區都用緊荷蘭文，而布魯塞爾入面嗰幾個特定區域都用緊法文；喺尼維爾最多人講華隆文；喺布魯塞爾中心城區啲街市出現咗有人講法文嘅情況，而荷蘭文喺運河港口地區比較多人用。自從法軍霸咗南尼德蘭之後，法蘭西第一共和國為咗謀求統一，重規定布魯塞爾啲市政廳必須強逼用法文，唔畀講荷蘭文。不過規定經限當地行政啲高層同上流社會啲人，冇限制到低下階層，令規定好快失咗靈。但法蘭西政府嘅類似軟強迫規定，影響咗唔少城市生活。例如法律、公告到街名，必須要用法文寫，冚唪唥官方文件喺「有需要」時先至翻譯成荷蘭文，連偏遠啲山旮旯地方啲商人必須要識法文。嗰時，冚唪唥法庭訴訟同判辭到法律文件，都凈用法文寫，除非現實情況唔畀。嗰時官方文件用法文寫嘅比率從19世紀初嘅60%飆升到1813年嘅80%。不過喺非官守階層嚟講，1804年，重有約75%嘅上流社會契約都係用荷蘭文寫，冇影響到荷蘭文嘅地位。

尼德蘭脫離法蘭西
尼德蘭威廉一世試過將荷蘭文列做尼德蘭聯合王國嘅唯一官方語言。
1815年，因拿破崙輸咗，維也納會議決定將原先法蘭西第一共和國東北角嘅南尼德蘭脫離而獨立，成為尼德蘭聯合王國，重將南尼德蘭同荷蘭共和國合併。喺布魯塞爾地方商界猛咁請願嘅情況下，荷蘭文先至俾政府睇得起而變成布魯塞爾嘅官方語言。不過噉嘅決定冇辦法喺佛萊明地區也文也武。隨住布魯塞爾同海牙成為王國嘅兩個首都，而國會入面啲比利時議員之前成日講法文。為咗扭轉法文「一語獨霸」氣勢，尼德蘭威廉一世希望將佛萊明區發展到同北荷蘭省噉，而喺當地開咗好多間荷蘭文學校嚟教化民眾，重同時將荷蘭文列做佛萊明省嘅唯一官方語言，而且喺原先俾法國殖民地搞搞震嘅布拉邦同布魯塞爾都搞埋，留返個華隆省繼續用法文。雖然威廉一世諗住荷蘭文成為全國唯一語言，但激嬲咗講法文啲民眾同天主教會啲人。而法文區啲人擔心會影響佢哋參政同埋俾新王國睇死啲垃圾分子。輿論壓力情況下，威廉一世喺1830年被逼喺比利時地方恢復返語言自由政策，從而結束咗荷蘭文喺佛萊明省份同布魯塞爾唯一官方語言嘅地位。
嗰時嘅規定影響嗮成個佛萊明地區。當地有人開始接觸北尼德蘭嘅標準荷蘭文。另一方面，天主教成日將荷蘭文睇成係對新教嘅衝擊，而法文啲貴族重繼續睇死荷蘭文。結果導致比利時革命爆發，令原先法文做唯一官方語言嘅比利時王國正式成立。

比利時革命同成為獨立國家
睇埋：比利時嘅語言法規
比利時革命爆發之後，布魯塞爾當地越嚟越多資產階級開始講法文，加上唔少法國同華隆地區啲移民搬嗮入城，同時佛萊明地區第一次出現大多數人轉用法文嘅情況。尤其喺1830年獨立之後，新嘅中央集權政府決定將法文定做官方語言兼成為社會地位象徵，期間重將講荷蘭文啲階層睇成孤獨精同邊緣人。結果，布魯塞爾出現咗荷法文之間嘅語言邊界，位置喺佛萊明同華隆嘅地理邊界。
1846年，當地有38%嘅市民話自己講法文，喺根特得5%，安特衛普凈得2%。好多講法文嘅其實係荷蘭裔嘅佛萊明資產階級。直到1860年，有95%嘅佛萊明人講荷蘭文，但佢哋喺政經舞臺冇任何勢力。

語言分界
比利時嘅語言大區情況：
  荷蘭文區
  法文區
  德文區
喺佛萊明－布拉邦嗰3個法文飛地，夾埋7個城市雖然喺布魯塞爾周邊，但有超過三成人口係法文用家。
1960年，由於佛萊明人發生咗聯合抵制當地嘅語言調查同喺布魯塞爾發生兩單以佛萊明人為主嘅大型抗議示威行動。比利時當地政府為咗解決噉嘅問題，喺1962年定咗個語言分界重宣告取消語言調查事項。所以喺比利時當地出現有部份省出現「荷法兩文邊界」嘅情況。後嚟布魯塞爾政府修正到有19個行政區域，除咗佛萊明地區之外，其它地方都出現有雙語飛地嘅情況。
布魯塞爾當地政府根據1947年國內最後一次語言調查嘅結果定咗19個行政區域之後，好多法文用家都唔忿頸，話點解去咗第個領域會好似出咗國噉。亦有法文用家喺1962年嗰時質疑，政府當布魯塞爾周邊啲法文用家冇到，雖然喺布魯塞爾東南西北周邊嗰3個法文飛地，夾埋7個城市有超過三成人口講法文。雖然根據法文能力，喺前排啲舊法規定落嚟屬法文區，但因法文用家根據基本權利而畀咗啲過渡措施，畀咗佛萊明人啲時間去適應講法文而出現政治裂痕。
正因為噉嘅語言分區，對教育產生咗嚴重嘅後果同之前提出嘅「荷蘭文無用論」掟咗入垃圾桶。從嗰時開始，荷蘭文用家啲細蚊仔喺教學時，必須要喺法國學荷蘭文同法文兩種話。呢樣亦限制咗喺布魯塞爾出現嘅全面法文化進程，有好多以法文做母語啲用家根據法文國家民主陣線（法文：DéFI）而反對點解會保護同改變噉嘅修復教育自由模式。
布魯內爾大學

布魯內爾大學（Brunel University London）係英國倫敦一間大學，1966年創校，個名紀念英國工程師布魯內爾。
布魯塞爾航空

布魯塞爾航空（英文：Brussels Airlines）係比利時最大規模嘅航空公司。佢係星空聯盟其中一位成員。
布魯克林之戀

《布魯克林之戀》（Brooklyn）係一部2015年嘅愛情電影，由約翰克勞利執導，改編Colm Tóibín嘅小說《Brooklyn》。主演係茜爾莎羅倫、艾莫里高肯、當勞格利遜、占博班特、Julie Walters。
布魯圖

布魯圖（Pluto），係羅馬神話入面掌管死亡嘅神（冥王）。冥王星個拉丁文名就係嚟自佢。
天生反叛

《天生反叛》係中國歌手吉克雋逸出嘅第二隻細碟。喺2019年11月26號由北京雋逸文化傳媒發行。

簡介
呢隻歌收錄咗4隻碟。
天生殺人狂

《天生殺人狂》（Natural Born Killers）係一部1994年嘅美國黑色幽默犯罪電影，由奧利華史東執導。劇本根據昆頓塔倫天奴嘅創作大幅改寫而成。主演係活地夏里遜、茱麗葉露薏絲、羅拔唐尼、Tom Sizemore、湯美李鍾斯。故事講述有童年創傷嘅兩個受害者變成戀人同埋屠殺犯，重俾大眾傳媒唔負責任咁美化咗。
天瓏移動

天瓏移動係中國一間ODM公司，專門幫其他牌子製造手機。間公司亦都有自己嘅手機牌子，例如糖果手機同Wiko Mobile等等。成立年份係2005年，總部位於中國深圳。
天瓏移動嘅客戶包括Vodafone、Orange、AT&T之類國際電訊商，同埋摩托羅拉、諾基亞、小米之類牌子。截至2020年，天瓏移動喺全球各地賣出咗超過280萬部手機和平板電腦。
2014年，時任中國副總理汪洋讚過呢間公司嘅商業模式，話佢地係民族企業進入國際市場嘅好榜樣。 佢哋每年收入超過10億歐元。

收集私隱
2016年12月，BLU手機內預先安裝由Adups出嘅應用程序被發現未經客戶同意將用戶數據傳送到中國嘅伺服器。 天瓏移動嘅手機亦都被發現預先安裝咗Adups嘅應用程式。
2017年11月，天瓏子公司Wiko嘅手機內預先安裝嘅應用程序，被發現會每個月喺未經客戶同意嘅情况下傳送技術數據俾天瓏。官方確認有呢個收集系統，並且話會推出更新嚟停止收集地理位置資訊。
天生歌姬

《天生歌姬》係台灣歌手黃麗玲（A-Lin）喺2008年8月發行嘅第二張個人專輯。結束佢婚後停咗大約兩年嘅演藝生涯。

專輯演習咗 A-Lin 一貫嘅抒情慢歌風格，凸顯佢特別嘅聲線。由於佢首張專輯嘅標題主打歌《失戀無罪》喺台灣最出名嘅歌唱選秀節目《超級星光大道》入面多次演唱，而好似梁文音同黎礎寧演唱嘅同樣十分出彩令 A-Lin嘅知名度提高。呢張唱片同樣係出道後佢最出名嘅專輯，發片之後銷量一直咁升，所以啱啱一個月 Avex 就決定改版銷售，係佢首張改版銷售嘅唱片。A-Lin 亦憑住呢個專輯第一次入圍台灣金曲獎最佳國語女歌手獎。
天生愛情狂

《天生愛情狂》（英文：Natural Born Lovers）係套2012年上畫嘅香港電影，由葉念琛執導，張智霖、劉心悠主演。故仔講女主角係個「天生愛情狂」。
容龍別墅

容龍別墅係香港舊時一個景點，喺屯門青山公路十九咪，1939年起好，入面有露天茶座、韆鞦同氹氹轉，係嗰時其中一個拍拖勝地同拍戲地方，到1989年拆咗，1993年重建做容龍居。
容邊天河路

容邊天河路（粵拼：jung4 bin1 tin1 ho4 lou6）係中國廣東省佛山市順德區入面，包括咗佢本身嘅路同容邊天河一至八橫路嘅馬路。東邊去到內街巷；南邊去到新容東路；西邊去到容輝路；北邊去到桂洲大道東。

名
條路初期係容邊天河工業園嘅馬路，初期嗌過天河路。2017年，順德政府為咗規範當地啲馬路名而改名做容邊天河路。

概要
由於啲路分開咗8條，所以呢度就分開介紹：
天河路：全長1公里，闊32米，雙向4車道。
天河一橫路：全長520米，闊12米，雙向2車道。
天河二橫路：全長280米，闊12米，雙向2車道。
天河三橫路：全長370米，闊12米，雙向2車道。
天河四橫路：全長280米，闊12米，雙向2車道。
天河五橫路：全長400米，闊12米，雙向2車道。
天河六橫路：全長600米，闊12米，雙向2車道。
天河七橫路：全長500米，闊12米，雙向2車道。
天河八橫路：全長330米，闊12米，雙向2車道。

名
呢條馬路係因為有個容邊天河工業區響度先至改成噉嘅名。

特色
呢條道路附近都係一片城中村嘅廠房，附近都係啲矮屋。
容錯原則

容錯原則（英文：tolerance for error）係通用設計嘅第五個原則，指設計一樣嘢嘅時候，應該積極預防用家做錯嘢或者做危險嘅舉動，同埋用家做錯嘢嘅時候要避免出現危險或者導致故障；實行方法包括令危險動作冇咁易做、要確認先做得危險動作、系統有容錯性等等。
通用設計講嘅容錯原則好容易同工程學講嘅容錯性溝亂，因為個名太似，但係其實好唔同。例如，喺屋企用電磁爐（即係唔用氣爐或者一般用發熱線嘅電爐）喺通用設計嘅角度叫乎合容錯原則，因為可以預防用家掂到爐頭造成危險，但係喺工程學嘅角度咁做同系統有冇容錯性完全冇關係。通用設計講嘅容錯原則着重嘅係預防出錯，唔係工程學講嘅出咗錯系統可以繼續運作。
容龍居

容龍居（英文：Dragon Inn Court）係位於香港新界屯門東南部，由隆豐國際發展有限公司（會德豐地產有限公司）建設嘅私人屋苑，1991年11月建成，由富城集團旗下富城物業管理有限公司負責物業管理。

地理位置
容龍居位於屯門青山灣青霞里9號，原址原本係容龍別墅，容龍居所在嘅青山公路擁有幽靜嘅環境，而單位瞭望山與海嘅景色。

規格
容龍居有4幢樓高12層嘅低密度住宅，提供192個單位，面積由854至1,213平方呎，每個單位有三個寢室，當中嘅客、飯廳間格寬敞，廚房浴室設施完備；每戶都設有主人套房。屋苑亦設有樓高4層嘅停車場，提供198個私家車位。

住客會所設施
容龍居提供嘅康樂設施一應俱全，有住客俱樂部、泳池、網球場、羽毛球場、桑拿室、健身室、康樂棋、乒乓波、閱讀間及兒童遊樂場等設施，休憩花園畀住戶一個舒適及鬆弛地方。

休閒
毗連五個泳灘（青山灣泳灘、加多利灣、新舊咖啡及黃金泳灘）
單車徑喺2013年落成。

教育
71 校網
英國貴族級學校哈羅國際學校同埋
珠海書院隨後落成。
宿城區

宿城區係中國江蘇宿遷一個市轄區，總面積857平方公里，人口89萬。
我miss係大佬

我miss係大佬（日文：ごくせん(Gokusen)）係日本漫畫家森本梢子嘅原作漫畫同佢同名嘅電視劇、動畫片。
2002年之前，日本電視台將呢部片整過3部電視劇版，2004年整過動畫版，2009年7月重出過佢嘅電影版。亞洲電視本港台喺2006年底到2007年中影過呢部片。
我不是廢老

《我不是廢老》（英文：Seniors Got Talent ）係香港電視娛樂製作嘅真人騷節目，由小肥、鄧家禮同張沛樂主持，2021年12月13號到12月30號逢禮拜一到五23:00-23:30喺ViuTV播出，最後一集喺12月31號禮拜五21:30-22:00播。節目招募咗13位老人家比拼才藝。決賽（第14、15集）揾嚟強尼、七仙羽、吳保錡做評判。
我不賣身我賣子宮

《性工作者2我不賣身‧我賣子宮》（True Women For Sale），係一套2008年嘅香港電影，內容描寫草根階層嘅生活。邱禮濤導演，劉美君為主角。
我不是潘金蓮

《我不是潘金蓮》（粵語字面上嗌做我唔係潘金蓮；英文：I Am Not Madame Bovary）係一部2016年嘅中國電影，由馮小剛執導。
巴哈馬

巴哈馬（英文：The Bahamas），全稱巴哈馬國（英文：Commonwealth of the Bahamas），係一個喺大西洋西面嘅國，由超過700個島同珊瑚礁組成。位於古巴以北、西班牙島西北面、美國以南。陸地總面積13939平方公里，人口估算33萬。首都係拿騷。
巴地

巴地（越南文：Bà Rịa）係越南巴地頭頓省會，人口大約15萬。
巴圖玩家分類法

巴圖玩家分類法（Bartle taxonomy of player types）係遊戲設計上嘅一個諗頭，將玩家按玩遊戲嘅動機分成幾類。根據呢個分類法，玩家通常有五種：
成就者（achiever）：呢種玩家鍾意喺遊戲入面攞高分同收集遊戲裏面徽章（指一啲成功做到某啲嘢就會得到嘅徽章）。
探索者（explorer）：呢種玩家熱衷於探索遊戲內嘅世界，會想搵到嗮所有隱藏嘅嘢。
社交者（socializer）：呢種玩家在乎嘅遊戲嘅社交性，例如隻遊戲可唔可以攞嚟喺聯歡會上同朋友一齊玩。
做低者（beater）：呢種玩家競爭性強，鍾意隻遊戲俾機會佢哋同第啲玩家競技。
完成者（completionist）：成就者同探索者嘅合體，想要完美噉完成遊戲嘅內容同埋搵出隻遊戲所有嘅秘密。
遊戲設計學者指出，遊戲製作師要考慮佢哋隻遊戲傾向吸引邊種玩家，按此調整隻遊戲；例如如果已知隻遊戲吸引嘅玩家以社交者為主嘅，製作組就要諗多啲計，方便隻遊戲多人一齊玩。
巴喇士加

巴喇士加 （粵拼：baa1 laa1 si6 gaa1，俄文：Балаши́ха）係俄羅斯莫斯科州中部嘅一個城市。
巴地頭頓

巴地頭頓（越南文：Bà Rịa-Vũng Tàu）係越南一省，省會巴地，人口大約90萬。
巴哈歐拉

巴哈歐拉（Baháʼu'lláh，1817年11月12號—1892年5月29號）係伊朗人，亦係大同教嘅創辦人。
巴哈馬躄魚

巴哈馬躄魚（學名：Antennarius pauciradiatus）係躄魚科躄魚屬嘅其中一個種。
巴喇莎

巴喇莎（英文：Stephanie Tang）原本叫鄧欣寧，香港演員，模特兒及節目主持人。喺英國住咗多年，攞到犯罪學學士及心理學碩士學位。曾參與多個電視廣告，而家主要做網絡電台主持人同埋節目製作人。

簡歷
「巴喇莎」原本係一間舊夜總會嘅名，係一個網台節目主持人幫佢起嘅花名。
巴喇莎香港出世，自細移居英國，喺赫爾大學修讀犯罪學學士。透過參加模特兒比賽同埋選美活動而入咗演藝界，包括2007年歐洲華裔小姐競選(英國區決賽) 同埋2009年香港第一屆美酒天使大賽等。又演出多個電視廣告、電影及劇集。同時又繼續進修，仲得到香港城市大學心理學碩士學位。
2013年起喺網絡電台MIHK主持《濕之娃》，成功吸納大量網民粉絲。2015年傳媒人蕭若元邀請佢加入網絡電台謎米香港，主持兩性關係節目《全身濕之娃》同埋《星期一夜情》，又同「飲食天王」梁震宇一齊主持飲食節目《食住上》，邀請明星名人做訪問。2017參與ViuTV電視節目《啪啪聲，太好聽》，又打入電視觀眾市場。而家主要做網絡主持及幕後節目製作。
巴哈姆特電玩資訊站

巴哈姆特電玩資訊站係一個以電玩資訊為主嘅台灣網站，喺1996年10月28號成立。
徐明浩

徐明浩，係大韓民國嘅一個男藝人同埋歌手。
徐日培

徐日培（1882年—1911年）係黃花崗七十二烈士之一，祖籍廣東花縣。
徐晉暉

徐晉暉，香港親中派政治人物兼工業界人士。

選舉經歷
喺2016年，佢成為香港特别行政區選舉委員會工業界（第二）委員。之後，佢有份提名林鄭月娥參與2017年香港行政長官選舉。
喺2021年9月，佢當選成為香港特别行政區選舉委員會工業界(第二)委員。之後佢喺李家超無提政綱嘅情況下，有份提名李家超參與2022年香港行政長官選舉。
徐智秀

徐智秀，係大韓民國嘅一個女藝人同埋歌手。
徐新英

徐新英，香港親中派政治人物，《鏡報》月刊執行社長。

選舉經歷
喺2021年9月，佢成為香港特别行政區選舉委員會委員(有關全國性團體香港成員的代表)。
2022年，佢喺李家超無提政綱嘅情況下，有份提名李家超參與2022年香港行政長官選舉。

家庭
佢老豆係徐四民，老公係吳歷山。
徐昭良

徐昭良（1887年—1911年） 係黃花崗七十二烈士之一，祖籍廣東花縣。
徐晃

徐晃（粵拼：ceoi4 fong2，169年—227年），字公明，係三國時期魏將領，多次建功。河東楊縣（今山西洪洞縣東南）人。曹丕稱帝之後，徐晃升做右將軍，227年病死。
岩內郡

岩內郡係日本北海道後志支廳嘅一個自治郡，轄下有2町。
共和町
岩內町
岩口石

岩口石（英文：Ngam Hau Shek）係香港一個島，地區行政上屬荃灣區。佢喺燈籠洲南面，花坪東面。岩口石冇居民住。
岩倉一彌

岩倉一彌（1985年4月26號—）係日本足球員，司職後衞，效力過橫濱FC，北九州新浪，及東京綠茵。
岩元颯

岩元颯（1996年4月3號—）係日本足球員，司職前鋒，效力鳥取飛翔。
岩元洋成

岩元洋成（1970年6月27號—）係日本足球員，司職後衞，效力過平塚比馬，及山形山神。
岩光湖

湖光岩，舊稱陷湖，係中國一湖，類歸火山口湖。湖喺廣東湛江霞山西南。

地理
岩光湖有四又十分之七平公千米，湖面面積二又十分之三平方千米。湖底火山灰沉積物，厚達四百二十米，湖深廿幾米，湖水清澈。
湖光岩十五萬年前火山爆發之後，火山口積水成湖，火山口嘅火山灰堆積，依然保持完整，可供學者研究火山嘅成岩作用，同埋新構造運動。

史
湖光岩原名陷湖，宋建炎三年，卽係一一二九年，大臣李綱，遊覧陷湖，見日光照石，美景在前，就勒石於此。書有湖光岩三字，自此改名湖光岩。

公園
中華人民共和國，定湖光岩做國家重點風景名勝區、中國國家地質公園同埋世界地質公園。
21°08′49″N 110°16′49″E﻿ / ﻿21.14694°N 110.28028°E﻿ / 21.14694; 110.28028
岩佐真悠子

岩佐真悠子 ，係日本嘅一個女演員。

拍過嘅作品一覽
呢個表唔完整，歡迎加料。
女御

女御係一官名，帝王之妾，有多人。
周禮天官有寫。
女御、掌御敘于王之燕寢。以歲時獻功事。凡祭祀，贊世婦。大喪、掌沐浴。後之喪，持翣。從世婦而吊于卿大夫之喪。
日本排佢喺皇后同中宮後面。